Afslag på eliteuddannelse Aalborg Universitet fik nemlig afslag, da en særlig pulje til eliteuddannelser blev uddelt i dag. Næsten alle pengene gik til uddannelser i København. - Det er ærgerligt, for vi havde satset på, at Videnskabsministeriet var mere kreative, siger Finn Kjærsdam, rektor for Aalborg Universitet. De 12 godkendte Der er tale om ni toårige elitekandidatuddannelser og tre erhvervsorienterede eliteforløb. Godkendelserne lægger beslag på godt 18 millioner kroner ud af i alt 24 millioner kroner, der er afsat i 2008 og 2009. AAU lå udenfor rammerne Ministeren peger på, at der har været spændende ansøgninger, som blot ikke lå inden for rammerne som erhvervsorienterede eliteforløb eller toårige uddannelser. - Det gælder blandt andet eliteskolen på Aalborg Universitet og integrerede kandidat- og ph.d.-forløb på Aarhus Universitet, siger Helge Sander. Håber på næste omgang Finn Kjærsdam håber dog, at pengene kommer i anden omgang. Ministeriet har nemlig afsat endnu en pulje, på knap seks millioner kroner hvor universitetet så kan søge igen.

Opsummering:
Aalborg Universitet har fået nej til den særlige eliteuddannelse, der ellers har skaffet universitetet flere patenter og forskere.